18. Redovna Skupština Lokalne akcijske grupe Vuka – Dunav, održana je 29. srpnja 2019. godine, u 10:30 sati, u Hrvatskom domu u Antunovcu te je sastavljen slijedeći

**ZAPISNIK**

Utvrđeno je da su temeljem odredbi zakona o udrugama u cijelosti ispunjeni uvjeti za sazivanje i održavanje ove Skupštine.

Prije prelaska na Dnevni red 18. Redovne Skupštine utvrđena je nazočnost članova LAG-a Vuka – Dunav to kako slijedi:

1. Krunoslav Ižaković, C.U.S. d.o.o.,
2. Davor Tubanjski, Općina Antunovac,
3. Marjan Tomas, Općina Vladislavci,
4. Stipe Modrić, Udruga veterana vojne policije iz Domovinskog rata Osječko-baranjske županije, Čepin,
5. Ivan Jazbec, EKO Jazo d.o.o.,
6. Miroslav Gici, OPG Gici,
7. Marija Horvatek, KUD „Klasje Slavonije“ Antunovac,
8. Zdenko Đerđ, PVZ „Fructus“, Antunovac,
9. Domagoj Tokić, NK Vitez 92,
10. Damir Maričić, OPG Maričić
11. Marijana Junušić, Općina Ernestinovo, p.p. Marina Krajinović
12. Davor Hržica, Domaća radinost Hržica,
13. Milan Nešić, OPG Nešić Milan,
14. Bojana Orsić, OPG Veselin Orsić, p.p. Siniša Bulajić
15. Bojana Orsić, PORC Erdut, p.p. Siniša Bulajić
16. Jugoslav Vesić, Općina Erdut, p.p. Siniša Bulajić
17. Ljubica Šunić, OPG Šunić,
18. Ivan Horvatek, OPG Horvatek Ivan,
19. Gojko Leventić, OPG Gojko Leventić
20. Ljubica Šunić, OPG Šunić
21. OPG Mario Vila, Mario Vila
22. Tomislav Duk, OŠ „Antunovac“
23. Dalibor Gici, OPG Gici,
24. Davor Hržica, Domaća radinost Hržica
25. Jasminka Brandis, BZ medena kuća,
26. Marija Ivšan, OPG Marija Ivšan,

Nakon uvodne riječi Predsjednika LAG-a Vuka-Dunav, Davora Tubanjskog usvojen je sljedeći

DNEVNI RED

1. Otvaranje Skupštine,
2. Izbor radnih tijela:

* zapisničara
* ovjerovitelja zapisnika,

1. Usvajanje zapisnika s 17. redovne skupštine LAG-a Vuka – Dunav,
2. Informiranje o 2. LAG Natječaju za Tip operacije 2.2.1. „Ulaganje u pokretanje, poboljšanje ili proširenje lokalnih temeljnih usluga za ruralno stanovništvo, uključujući slobodno vrijeme i kulturne aktivnosti te povezanu infrastrukturu“,
3. Informiranje o 3. LAG Natječaju za Tip operacije 1.2.1. „Restrukturiranje, modernizacija i povećanje konkurentnosti poljoprivrednih gospodarstava“,
4. Odluka o iznosima bruto plaća po radnim mjestima na temelju Pravilnika o sistematizaciji radnih mjesta i zapošljavanju,
5. Razno.

**Ad1: OTVARANJE SKUPŠTINE**

Predsjednik LAG-a Vuka-Dunav pozdravio je sve prisutne i zahvalio im se na dolasku. Budući da Skupštini nije prisustvovala natpolovična većina, Predsjednik se pozvao na članak 24. Statuta LAG-a Vuka – Dunav, te odgodio početak zasjedanja 30 minuta. Nakon propisanog vremena, Skupština je započela s radom, jer je više od 1/3 ukupnog broja članova bilo prisutno.

**Ad2: IZBOR RADNIH TIJELA**

Prije prelaska na ostale točke dnevnog reda, Predsjednik LAG-a predložio je sljedeći izbor radnih tijela:

* za zapisničara-Sanja Šimić
* za ovjerovitelje zapisnika-Roman Lončarić i Zdenko Đerđ

Prijedlog izbora radnih tijela jednoglasno je usvojen.

**Ad3: USVAJANJE ZAPISNIKA SA 17. REDOVNE SKUPŠTINE LAG-a VUKA – DUNAV**

Članovima LAG-a Vuka-Dunav na usvajanje je dan Zapisnik s 17. Redovne skupštine te je otvorena rasprava. Budući da rasprave nije bilo, Predsjednik LAG-a daje Zapisnik na glasanje. Zapisnik je jednoglasno usvojen.

**Ad4: INFORMIRANJE O 2. LAG NATJEČAJU ZA TIP OPERACIJE 2.2.1. „Ulaganje u pokretanje, poboljšanje ili proširenje lokalnih temeljnih usluga za ruralno stanovništvo, uključujući slobodno vrijeme i kulturne aktivnosti te povezanu infrastrukturu“**

Predsjednik otvara ovu točku dnevnog reda, te riječ prepušta voditeljici LAG-a, Ivani Čik. Voditeljica LAG-a prezentirala je sve projekte pojedinačno. Od 8 prijavljenih projekata, pozitivno je ocjenjeno 7 projekata, koji su i izglasani od strane Upravnog odbora. Obrazložila je što se sve ocjenjivalo i tražilo u Analizi 1, te što se sve ocjenjivalo u Analizi 2, te koji su bili kriteriji odabira i koje su konačne odluke ocjenjivačkog odbora. Pojasnila je članovima Upravnog odbora Konačnu rang listu za Tip operacije 2.2.1. „Ulaganje u pokretanje, poboljšanje ili proširenje lokalnih temeljnih usluga za ruralno stanovništvo, uključujući slobodno vrijeme i kulturne aktivnosti te povezanu infrastrukturu“, na kojoj su Prijavitelji čiji su projekti pozitivno izglasani poredani prema broju bodova i vremenu prijave.

Nakon što nije bilo rasprave, Predsjednik je zatvorio ovu točku dnevnog reda.

**Ad5: INFORMIRANJE O 3. LAG NATJEČAJU ZA TIP OPERACIJE 1.2.1. „Restrukturiranje, modernizacija i povećanje konkurentnosti poljoprivrednih gospodarstava“**

Predsjednik otvara ovu točku dnevnog reda, te riječ prepušta voditeljici LAG-a, Ivani Čik. Voditeljica LAG-a informira sve prisutne o 3. LAG Natječaju za Tip operacije 1.2.1. „Restrukturiranje, modernizacija i povećanje konkurentnosti poljoprivrednih gospodarstava“, koji je sukladan Tipu Operacije 4.1.1. iz Programa ruralnog razvoja Republike Hrvatske za razdoblje 2014.-2020., objavljen 17. svibnja 2019. Objašnjava kako je prema Strategiji LAG-a Vuka-Dunav cilj ove operacije bio je povećati konkurentnost poljoprivrednih gospodarstava kroz restrukturiranje i modernizaciju proizvodnje te proširenje proizvodnih kapaciteta.

Ukupan iznos raspoloživih sredstava u natječaju iznosi 986.496,64 kuna, a visina potpore po pojedinom nositelju projekta iznosi od 5.000,00 eura, odnosno 37.045,00 kuna do 50.000,00 eura, odnosno 370.450,00 kuna. Na Natječaj su se mogle prijaviti fizičke i pravne osobe upisane u Upisnik poljoprivrednika (osim fizičkih i pravnih osoba čija je ekonomska manja od 6.000,00 EUR ukoliko ulažu u sektor voća, povrća i cvijeća te manja od 8.000,00 EUR za ulaganja u ostalim sektorima) i proizvođačke grupe/organizacije. Prijave projekata su završile su 15. srpnja 2019. godine. Na LAG je pristiglo 5 Projektnih prijava.

Nakon što nije bilo rasprave, Predsjednik je zatvorio ovu točku dnevnog reda.

**Ad6: ODLUKA O IMENOVANJU PREDSJEDNIKA UPRAVNOG ODBORA LAG-a VUKA-DUNAV**

Predsjednik otvara ovu točku dnevnog reda, te riječ prepušta voditeljici LAG-a, Ivani Čik koja Upravnom odboru stavlja na glasovanje prijedlog za izbor Predsjednika Upravnog odbora LAG-a Vuka – Dunav. Za Predsjednika jednoglasno je izglasan Marjan Tomas, Općinski načelnik Općine Vladislavci, Kralja Tomislava 141, 31404 Vladislavci.

Kako nije bilo rasprave po točki dnevnog reda, točka je jednoglasno usvojena.

**Ad7: ODLUKA O IZNOSIMA BRUTO PLAĆA PO RADNIM MJESTIMA NA TEMELJU PRAVILNIKA O SISTEMATIZACIJI RADNIH MJESTA I ZAPOŠLJAVANJU**

Predsjednik otvara ovu točku dnevnog reda, te riječ prepušta voditeljici LAG-a, Ivani Čik koja upoznaje članove Skupštine sa Odlukom o iznosima bruto plaća po radnim mjestima na temelju Pravilnika o sistematizaciji radnih mjesta i zapošljavanju.

S obzirom da u Pravilniku o sistematizaciji radnih mjesta i zapošljavanju nisu postojali koeficijenti za izračunavanje plaće zaposlenika LAG-a Vuka- Dunav, a budući da su postojale kategorije radnih mjesta bilo je potrebno napraviti tablicu bruto plaća po kategorijama radnih mjesta na temelju Pravilnika o sistematizaciji radnih mjesta i zapošljavanju.

Ovom Odlukom donose se novi iznosi bruto plaća po radnim mjestima na temelju Pravilnika o sistematizaciji radnih mjesta i zapošljavanju Lokalne akcijske grupe Vuka-Dunav.

|  |  |  |  |
| --- | --- | --- | --- |
| **Redni broj** | **Naziv radnog mjesta** | **Kategorija radnog mjesta** | **Bruto iznos plaće** |
| 1. | Voditelj LAG-Vuka-Dunav | I | 10.000,00 |
| 2. | Stručni suradnik za pripremu i provedbu projekata | II | 7.500,00 |
| 3. | Referent za računovodstvo i financije | III | 6.200,00 |
| 4. | Tajnik | III | 6.200,00 |

Kako nije bilo rasprave po točki dnevnog reda, točka je dana na glasanje, te je jednoglasno usvojena.

**Ad8: RAZNO**

Na kraju sjednice, Predsjednik je naglasio članovima da od svih očekuje kvalitetnu suradnju i komunikaciju, te da se s pitanjima, prijedlozima obrate LAG-u i na taj način pomognu radu LAG-a.

Po završetku izlaganja, s obzirom da nije bilo komentara, Predsjednik zaključuje sjednicu u 11:00 sati.

UBROJ: SK/19-38

U Antunovcu, 29. srpanj 2019. godine

Zapisničar: Ovjerovitelji zapisnika:

Sanja Šimić Roman Lončarić Zdenko Đerđ